ประกาศกรมสรรพากรเรื่อง การนําส่งเอกสารประกอบการยื่นแบบแสดงรายการภาษีเงินได้นิติบุคคล สําหรับรอบระยะเวลาบัญชีสิ้นสุด ณ วันที่ 31 ธันวาคม 2544----------------------------------------------------------ตามที่มาตรา 69 แห่งประมวลรัษฎากร ได้กําหนดให้บริษัทหรือห้างหุ้นส่วนนิติบุคคล ยื่นรายการ ซึ่งจําเป็นต้องใช้ในการคํานวณภาษีตามแบบแสดงรายการภาษีเงินได้นิติบุคคล พร้อมด้วย บัญชีงบดุล บัญชีทําการ และบัญชีกําไรขาดทุน บัญชีรายรับรายจ่าย หรือบัญชีรายรับก่อนหักรายจ่าย ที่มีผู้สอบบัญชีรับอนุญาตตรวจสอบและรับรอง ภายในหนึ่งร้อยห้าสิบวันนับแต่วันสุดท้ายของรอบ ระยะเวลาบัญชี นั้นโดยที่ได้มีประกาศกรมทะเบียนการค้าเรื่อง ขยายระยะเวลายื่นงบการเงินให้ผู้มีหน้าที่จัด ทําบัญชีที่ไม่สามารถจัดหาผู้สอบบัญชีตรวจสอบรับรองงบการเงิน พ.ศ. 2545 ลงวันที่ 20 พฤษภาคม 2545 ให้มีการขยายระยะเวลาการยื่นงบการเงิน สําหรับบริษัทหรือห้างหุ้นส่วนนิติบุคคลที่มีรอบระยะเวลาบัญชีสิ้นสุด ณ วันที่ 31 ธันวาคม 2544 ซึ่งต้องยื่นงบการเงินอย่างช้าที่สุดภายในวันที่ 31 พฤษภาคม 2545 แต่ยังไม่สามารถจัดหาผู้สอบบัญชีเพื่อตรวจสอบและรับรองงบการเงินได้ ออกไปเป็นวันที่ 31 กรกฎาคม 2545 ดังนั้น เพื่อให้สอดคล้องกับประกาศกรมทะเบียนการค้าดังกล่าว กรมสรรพากรจึงกําหนดแนวทางปฏิบัติเกี่ยวกับการยื่นรายการเพื่อเสียภาษีเงินได้นิติบุคคลสําหรับรอบระยะเวลาบัญชีสิ้นสุด ณ วันที่ 31 ธันวาคม 2544 ไว้ดังต่อไปนี้ข้อ ๑ บริษัทหรือห้างหุ้นส่วนนิติบุคคลที่มีรอบระยะเวลาบัญชีสิ้นสุด ณ วันที่ 31 ธันวาคม2544 มีหน้าที่ยื่นแบบแสดงรายการภาษีเงินได้นิติบุคคล พร้อมด้วยงบการเงิน ภายในวันที่ 30 พฤษภาคม 2545 ทั้งนี้ บริษัทหรือห้างหุ้นส่วนนิติบุคคลต้องคํานวณภาษีให้เป็นไปตามข้อเท็จจริงและสอดคล้องกับการประกอบกิจการข้อ ๒ ในกรณีที่บริษัทหรือห้างหุ้นส่วนนิติบุคคลยังไม่สามารถจัดหาผู้สอบบัญชีรับอนุญาต เพื่อทําการตรวจสอบและรับรองงบการเงินได้ภายในวันที่ 30 พฤษภาคม 2545 กรมสรรพากรจะผ่อนผันให้บริษัทหรือห้างหุ้นส่วนนิติบุคคลยื่นแบบแสดงรายการภาษีเงินได้นิติบุคคล พร้อมแนบเอกสารซึ่งยังมิได้รับการตรวจสอบและรับรองจากผู้สอบบัญชีรับอนุญาต ดังต่อไปนี้(1) แบบแจ้งข้อความของกรรมการ หรือผู้เป็นหุ้นส่วน หรือผู้จัดการ จํานวน 1 ฉบับ(2) งบการเงิน (ไม่ต้องแนบรายงานการสอบบัญชี) จํานวน 1 ชุดเอกสารตาม (1) และ (2) ต้องมีผู้มีอํานาจทําการแทนนิติบุคคลได้แก่ หุ้นส่วนผู้จัดการ ของห้างหุ้นส่วนจดทะเบียน กรรมการผู้มีอํานาจของบริษัทจํากัดหรือบริษัทมหาชนจํากัด ผู้จัดการหรือผู้รับ ผิดชอบในการดําเนินการของกิจการร่วมค้าตามประมวลรัษฎากร หรือนิติบุคคลที่ตั้งขึ้นตามกฎหมายของ ต่างประเทศ แล้วแต่กรณี ลงลายมือชื่อและประทับตรานิติบุคคล (ถ้ามี) โดยยื่น ณ สํานักงานสรรพากรเขต สํานักงานสรรพากรเขต (สาขา) สํานักงานสรรพากรอําเภอ สํานักงานสรรพากรอําเภอ (สาขา) หรือสํานักงาน สรรพากรกิ่งอําเภอ ในท้องที่ที่สํานักงานใหญ่ตั้งอยู่ ภายในวันที่ 30 พฤษภาคม 2545ข้อ ๓ เมื่อบริษัทหรือห้างหุ้นส่วนนิติบุคคลได้ยื่นแบบแสดงรายการภาษีเงินได้นิติบุคคล พร้อมเอกสารตามข้อ 2 แล้ว กรมสรรพากรจะออกใบเสร็จรับเงินให้ตามปกติ แต่บริษัทหรือห้างหุ้นส่วน นิติบุคคลยังคงมีหน้าที่ต้องนําส่งเอกสารที่มีผู้สอบบัญชีรับอนุญาตตรวจสอบและรับรองให้ถูกต้องครบถ้วน ณ หน่วยงานสรรพากรตามข้อ 2 ภายในวันที่ 31 กรกฎาคม 2545 ดังนี้(1) แบบแจ้งข้อความของกรรมการ หรือผู้เป็นหุ้นส่วน หรือผู้จัดการ ที่ผู้สอบบัญชี รับอนุญาตลงลายมือชื่อรับรองแล้ว จํานวน 1 ชุด(2) งบการเงินและรายงานการสอบบัญชีของผู้สอบบัญชีรับอนุญาต จํานวน 1 ชุดข้อ ๔ กรณีงบการเงินที่ผู้สอบบัญชีรับอนุญาตตรวจสอบและรับรองตามข้อ 3 มีรายการแตกต่างจากรายการตามงบการเงิน ที่บริษัทหรือห้างหุ้นส่วนนิติบุคคลได้ยื่นไว้ตามข้อ 2 บริษัทหรือห้างหุ้นส่วนนิติ -บุคคลต้องยื่นแบบแสดงรายการภาษีเงินได้นิติบุคคลอีกหนึ่งฉบับ พร้อมกับการยื่นเอกสารที่มีผู้สอบบัญชี รับอนุญาตตรวจสอบและรับรองตามข้อ 3 ให้ถูกต้องครบถ้วน ทั้งนี้ ไม่ว่ารายการที่แตกต่างกันดังกล่าวจะทํา ให้การเสียภาษีเงินได้นิติบุคคลคลาดเคลื่อนจากเดิมหรือไม่ก็ตาม และในกรณีที่มีภาษีต้องชําระเพิ่มเติมบริษัท หรือห้างหุ้นส่วนนิติบุคคลยังคงต้องรับผิดชําระภาษีเงินได้นิติบุคคลส่วนที่ขาด พร้อมเงินเพิ่มตามที่กฎหมาย กําหนดอนึ่ง เพื่อประโยชน์ในการยื่นรายการเพื่อเสียภาษีเงินได้นิติบุคคลให้ถูกต้องครบถ้วนในคราว เดียวกัน กรมสรรพากรจึงขอให้บริษัทหรือห้างหุ้นส่วนนิติบุคคลจัดหาผู้สอบบัญชีรับอนุญาตตรวจสอบความ ถูกต้องของการจัดทําบัญชีและลงลายมือชื่อรับรองงบการเงิน และแบบแจ้งข้อความของกรรมการ หรือผู้เป็น หุ้นส่วน หรือผู้จัดการ ให้ทันภายในวันที่ 30 พฤษภาคม 2545 ด้วยผู้มีอํานาจลงนาม - ประกาศ ณ วันที่ 23 พฤษภาคม พ.ศ.2545 ศุภรัตน์ ควัฒน์กุลอธิบดีกรมสรรพากร